Dallas/Fort Worth Metroplex

Dallas/Fort Worth Metroplex eller bare The Metroplex er den vanligste betegnelsen på en vidstrakt flerkjernebyregion som strekker seg over 12 fylker (counties) nord i staten Texas i USA, med senter i storbyene Dallas og Fort Worth. Den offisielle betegnelsen på området er Dallas–Fort Worth–Arlington metropolitan area, men det uformelle og oppfunnede navnet «Dallas/Fort Worth Metroplex» er hva innbyggerne selv kaller det. «North Texas» er også en vanlig brukt betegnelse.

I henhold til offisielle amerikanske estimater fra 2006 så har konurbasjonen en befolkning på 6.003.967.http://www.census.gov/population/www/estimates/metro_general/2006/CBSA-EST2006-01.xls Det er dermed det fjerde største byområdet i USA, etter New York, Los Angeles og Chicago.http://www.census.gov/population/www/estimates/CBSA-est2006-pop-chg.html  

Den offisielle 2010 folketellingen har 6.371.773http://www.chron.com/databases/Census2010Texas.html innbyggere i Dallas-Fort Worth Metroplex som gjør byområdet til det størte byområde i Sørstatene.

Metroplex-området omfatter et område på 23.955 km², som er større enn delstaten New Jersey, og nesten like stort som Oppland fylke. 

 Fylker (counties) i Dallas/Fort Worth Metroplex 
 Collin County
 Dallas County
 Delta County
 Denton County
 Ellis County
 Hunt County
 Johnson County
 Kaufman County
 Parker County
 Rockwall County
 Tarrant County
 Wise County

Referanser

Kategori:Texas' regioner
Kategori:Storbyområder i USA